**Παροχή διευκρινήσεων επί του Οδηγού Σχεδίου**

 **Επιδότησης Ιατροτεχνολογικού Εξοπλισμού**

Σε συνέχεια της δημοσίευσης του Σχεδίου Επιδότησης Ιατροτεχνολογικού Εξοπλισμού Νοσηλευτηρίων, το οποίο έχει αναρτηθεί στην ιστοσελίδα των Ιατρικών Υπηρεσιών (<https://www.moh.gov.cy/moh/mphs/mphs.nsf/All/C3E0B0950C3835A1C22589B9001A7070?OpenDocument>), διευκρινίζονται τα εξής:

1. Αναφορικά με το σημείο 6.4(ii) του Οδηγού και την απαίτηση να υποβληθεί μαζί με την αίτηση *«Ελεγμένες Οικονομικές Καταστάσεις των τελευταίων τριών οικονομικών ετών»* διευκρινίζεται ότι **αφορά στα 3 τελευταία έτη για τα οποία υπάρχουν διαθέσιμες ελεγμένες οικονομικές καταστάσεις, άρα μέχρι και το έτος 2021**. Όσες επιχειρήσεις **έχουν διαθέσιμες ελεγμένες οικονομικές καταστάσεις και για το έτος 2022**, **μπορούν να υποβάλουν τις εν λόγω καταστάσεις για τα έτη 2020-2022**.

Επίσης για **νεοσύστατες επιχειρήσεις (νοσηλευτήρια)**, οι οποίες δεν διαθέτουν ελεγμένες οικονομικές καταστάσεις θα πρέπει να προσκομίζεται **τεχνοοικονομική μελέτη / επιχειρησιακό πλάνο το οποίο να περιλαμβάνει οικονομικές προβλέψεις επί των καταστάσεων ρευστότητας και κερδοζημιών για μια πενταετία (επικερδότητα, απόδοση κεφαλαίου, ρευστότητα, δαπάνες, υπηρεσίες κ.τ.λ.)**. Για περαιτέρω διευκόλυνση παρέχεται σχετικό **επεξηγηματικό σημείωμα**.

1. Αναφορικά με το σημείο 6.11(3) του Οδηγού και τις απαιτήσεις για «Ίδια Συμμετοχή»:

*«Η απόδειξη υποβολής παραγγελίας και προκαταβολής (συμφωνία με προμηθευτή) ως τεκμηρίωση της δυνατότητας εξεύρεσης/διάθεσης των απαιτούμενων πόρων»*

διευκρινίζεται **ότι εφαρμόζεται μόνο στην περίπτωση που η χρηματοδότηση θα είναι με βάση τον Κανονισμό (ΕΕ) 1407/2013 (De Minimis)**. Ο πιο πάνω όρος **δεν εφαρμόζεται στην περίπτωση** που η χρηματοδότηση θα είναι με βάση τον Κανονισμό (ΕΕ) 651/2014 (Γενικός Απαλλακτικός) **όπου δεν δύναται η ανάληψη να προηγείται της αίτησης δεσμευτικής ανάληψης υποχρέωσης για την παραγγελία εξοπλισμού είτε άλλης ανάληψης υποχρέωσης που καθιστά μη αναστρέψιμη την επένδυση δεσμευτική**

1. Αναφορικά με το σημείο 9.6 του Οδηγού και την πρόνοια ότι:

*«Κάθε ενδιαφερόμενη επιχείρηση μπορεί να υποβάλει αίτηση για μέχρι τρείς (3) διαφορετικές επενδυτικές προτάσεις (μέσω ξεχωριστής αίτησης)»*

διευκρινίζεται ότι ο όρος «επενδυτική πρόταση» αποτελεί γενικότερο όρο, **καθώς μπορεί να περιλαμβάνει περισσότερες της μιας επιλέξιμες δαπάνες.** Υπό την παραπάνω έννοια, μια επενδυτική πρόταση αφορά μία ολοκληρωμένη πρόταση για μία διακριτή δραστηριότητα εντός ενός νοσηλευτηρίου και η οποία μπορεί να περιλαμβάνει την αγορά/αντικατάσταση περισσότερων του ενός ιατροτεχνολογικών προϊόντων (επιλέξιμων δαπανών). **Για παράδειγμα, 2 διαφορετικές προτάσεις ενός νοσηλευτηρίου μπορεί να αφορούν σε επενδύσεις για 2 διαφορετικά / διακριτά τμήματα του νοσηλευτηρίου.**

1. Αναφορικά με το σημείο 4 του Οδηγού, Επιλέξιμες Δαπάνες, ως «Ιατροτεχνολογικός Εξοπλισμός (προϊόν)», σύμφωνα με τον Κανονισμό (ΕΕ) 745/217, νοείται αποκλειστικά:

*«κάθε όργανο, συσκευή, εξοπλισμός, λογισμικό, εμφύτευμα, αντιδραστήριο, υλικό ή άλλο αντικείμενο το οποίο προορίζεται από τον κατασκευαστή να χρησιμοποιηθεί, μόνο του ή σε συνδυασμό, στον άνθρωπο για έναν ή περισσότερους από τους ακόλουθους συγκεκριμένους ιατρικούς σκοπούς:*

* *διάγνωση, πρόληψη, παρακολούθηση, πρόβλεψη, πρόγνωση, θεραπεία ή ανακούφιση ασθένειας,*
* *διάγνωση, παρακολούθηση, θεραπεία, ανακούφιση ή επανόρθωση τραύματος ή αναπηρίας,*
* *διερεύνηση, αντικατάσταση ή τροποποίηση της ανατομίας ή μιας φυσιολογικής ή παθολογικής λειτουργίας ή κατάστασης,*
* *παροχή πληροφοριών χάρη σε in vitro εξέταση δειγμάτων, προερχόμενων από το ανθρώπινο σώμα, συμπεριλαμβα νομένων της αιμοδοσίας και της δωρεάς οργάνων και ιστών,*

*και του οποίου η κύρια επιδιωκόμενη δράση, εντός ή επί του ανθρώπινου σώματος, δεν επιτυγχάνεται με φαρμακολογικά ή ανοσολογικά μέσα ούτε μέσω του μεταβολισμού αλλά του οποίου η λειτουργία μπορεί να υποβοηθείται από τέτοια μέσα.»*

**Σημειώνεται ότι, δεν θα επιχορηγείται η αγορά αναλωσίμων ιατροτεχνολογικών προϊόντων.**

**Επεξηγηματικό σημείωμα για τις Οικονομικές Προβλέψεις της επιχείρησης για τα επόμενα πέντε έτη.**

Παρακαλώ όπως περιγράψετε τις παραδοχές/υποθέσεις και παραμέτρους επί των οποίων στηρίζεται το οικονομικό πλάνο της επιχείρησης το οποίο έχετε δηλώσει.

Σκοπός του σημειώματος αυτού είναι η τεκμηρίωση και στοιχειοθέτηση του πενταετούς επιχειρησιακού πλάνου στη βάση βιώσιμων και εφικτών παραμέτρων π.χ. να γίνουν αναφορές στα εξής (χωρίς να περιορίζονται μόνο σε αυτά): αναμενόμενος αριθμός πελατών/επισκεψιμότητα, αναμενόμενο κόστος υπηρεσιών ανά πελάτη, τιμές χρέωσης, εκτιμώμενη χωρητικότητα υποστατικού (σύμφωνα με δραστηριότητα), ανταγωνισμός στην περιοχή/ μελέτες αγοράς, προηγούμενη εμπειρία, υπολογιζόμενο κόστος παροχής υπηρεσιών και σύνδεση με τις αναμενόμενες παρεχόμενες υπηρεσίες, εκτιμώμενες σταθερές λειτουργικές δαπάνες (σταθερά έξοδα π.χ. μισθοί, ενοίκια, δαπάνες κοινής ωφελείας, κτλ.) ανάλυση κυμαινόμενων δαπανών της επιχείρησης (π.χ. πρώτες ύλες, αναλώσιμα ή οτιδήποτε άλλο κυμαινόμενο που σχετίζεται με την παροχή των υπηρεσιών κτλ.)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………